open-index/open-wikipedia-markdown huggingface dataset:
Madagaskarin piikkipuumetsät

**Madagaskarin piikkipuumetsät** on ainoastaan Madagaskarin eteläosassa sijaitseva ekoalue, jonka erikoinen kasvillisuus on ainutlaatuista.

Madagaskarin eteläreuna on kuiva ja siellä sataa harvoin. Alueen kasveista ja eläimistä valtaosa on endeemisiä, jotka ovat sopeutuneet karuihin olosuhteisiin. Alueen asukkaiden harjoittama kaskiviljely uhkaa metsiä.

## Lähteet
SOP-tie

**SOP-tie** tai **soppitie** tarkoittaa soratietä joka on pinnoitettu ruiskuttamalla päälle ohut kerros bitumia ja kivainesta joka on tiivistetty jyrällä. 

SOP-tien erottaa muista päällystysmuodoista siitä, että siinä päällyskerroksen paksuus on vain 1-2 cm kun muissa päällystysmuodoissa se on paksumpi. Sorateiden pintaukset aloitettiin 1970-luvulla ja sitä tehtiin vielä 1990-luvulla. Pintauksen tavoitteena oli vähentää kesäkunnossapidon kustannuksia ja vähentää teiden pölyämistä. Pintauksen ongelmana on, että tienpäälle tehty ohut bitumikerros kestää huonosti kulutusta ja auringonvaloa, lisäksi kun tien pinta on alkanut hajoamaan tien kunto heikkenee nopeasti.  

2000-luvulla SOP-teitä on alettu palauttamaan perusparannusten yhteydessä  takaisin hiekkateiksi. Teiden palauttaminen hiekkateiksi maksaa noin kolmanneksen siitä mitä asfalttitieksi muuttaminen maksaisi.

## Lähteet

## Aiheesta muualla
* 

´
Rokkorasvakala

**Rokkorasvakala** (*Eumicrotremus spinosus*) on rasvakaloihin kuuluva kalalaji. Lajia tavataan Atlantin pohjoisosista ja Pohjoiselta jäämereltä.

## Koko ja ulkonäkö
Rokkorasvakala voi kasvaa suurimmillaan 13–14 cm pitkäksi. Ruumiinrakenteeltaan laji on tukeva, suuripäinen ja pallomainen. Kalan tunnusomainen piirre ovat kartiomaiset nystyt, joita on ihossa runsaasti. Nystyjen määrä ja sijainti eroaa hieman koiraiden ja naaraiden välillä. Rokkorasvakalalla on kaksi piikikästä selkäevää. Lajin väri on usein ruskea ja vaalenee vatsaa kohden. Nystyjen ympärillä on tumma rengas.

## Levinneisyys ja elintavat
Rokkorasvakalaa tavataan Hudsoninlahdelta etelään Massachusettsiin asti ja itään Frans Joosefin maalle. Kala liikkuu kivi- tai mutapohjaisilla alueilla useimmiten alle 100 metin syvyydessä. Rokkorasvakalan ravintoa ovat  kalat, äyriäiset ja *Oikopleura*-suvun pyrstökkäät. Laji kutee pohjalle ja kutuaika on maaliskuusta alkusyksyyn.

## Lähteet
Pornaisten rauhanyhdistys

**Pornaisten rauhanyhdistys** on Pornaisissa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa on seurojen järjestäminen, joita järjestetään pääasiassa omalla toimitalolla Pornaisissa. 

Vanhoillislestadiolaisten toiminta sai alkunsa Pornaisissa 1970-luvun lopulla. Seurojen ja pyhäkoulujen järjestämistä varten perustettiin vuonna 1980 Pornaisten aluetoimikunta, joka toimi Rekolan seudun rauhanyhdistyksen yhteydessä. Toiminnan kasvaessa oma yhdistys perustettiin 11. lokakuuta 1985. Vuonna 1990 rauhanyhdistys osti Pornaisten kunnalta tontin toimitalon rakentamista varten. Rakentaminen alkoi vuonna 1991 ja toimitalo valmistui elokuussa 1993. Rakennushankkeen kokonaiskustannukset olivat noin 215&nbsp;000 euroa ja toimitalo valmistui lähes kokonaan talkootyönä.

## Katso myös
* Uskonto Uudellamaalla
* Vanhoillislestadiolaisuus
* Suomen Rauhanyhdistysten Keskusyhdistys
* Pornaisten seurakunta

## Lähteet
TV Mix

**TV Mix**, alun perin TV Sekoitus, on Cloettan makeisekoituspussi, jota on myyty Suomessa vuodesta 1989 lähtien. TV Mix -pusseja myydään Malaco-brändillä ja niihin kuuluu useita erilaisia sekoituksia ja pussikokoja.

TV Mix ovat yksi Cloettan suosituimmista makeismerkeistä.

## Historia

Vuonna 1989 markkinoille tuodut TV Sekoitus -pussit painoivat 100 grammaa. Ne sisälsivät nonparelleilla päällystettyjä lakritseja, vaahtokarkkeja, lakritsia, salmiakkia ja liitulakua muistuttavia karkkeja. Sittemmin pussin sisältöä on uudistettu säännöllisesti.  Esimerkiksi vuonna 2023 pussiin sisältyneet Salttis- ja Helmix-makeiset uudistettiin.

TV Mix Kirpeä -makeissekoitus tuotiin markkinoille vuonna 2015. Vuonna 2022 Ilta-Sanomien lukijat valitsivat sen toiseksi parhaaksi karkkipussiksi 26 pussin joukosta.

## Maut
Vuonna 2024 TV Mix Original -makeispussi sisälsi esimerkiksi viinikumimakeisia, vaahtokarkkeja, Lakrifun-lakuja, nonparellikarkkeja ja salmiakkia. Muita brändin karkkipusseja olivat TV Mix Hedelmä, TV Mix Choco, TV Mix Laku, TV Mix Suffle, TV Mix Salmiakki, TV Mix Kirpeä. Osasta pusseista oli saatavissa myös Mini-pussi, jonka paino oli 110 grammaa.

## Lähteet

## Aiheesta muualla
*TV Mix Cloettan sivulla
Kantadhee Kusiri

**Kantadhee Kusiri** (s. 19. toukokuuta 1993 Chonburi) on thaimaalainen moottoriurheilija.

Kusiri on ajanut urallaan TCR International Series -sarjassa ja Thaimaan TCR Touring Car -sarjaa. Hän on kilpaillut lisäksi 24H TCE Series -sarjassa ja osallistunut Sepangin 12 tunnin ajoon.

Vuosina 2015-2016 Kusiri ajoi formulaluokissa EuroFormula Open -sarjassa. Vuonna 2019 Kusiri kilpaili Porsche Supercup -sarjassa.
## Lähteet
Raimo Hakola

**Raimo Tapani Hakola** (s. 2. huhtikuuta 1966, Jämsä) on suomalainen teologian tohtori, Uuden testamentin eksegetiikan dosentti ja eksegetiikan yliopistotutkija Helsingin yliopiston teologisen tiedekunnan Pyhien tekstien ja perinteiden muutosten yksikössä. Hän on erikoistunut Johanneksen evankeliumiin, Uuden testamentin fariseusten muotokuviin ja muinaiseen Galileaan. Hän on soveltanut sosiaalipsykologista sosiaalisen identiteetin näkökulmaa useissa tutkimuksissaan. Vuodesta 2010 lähtien hän on osallistunut arkeologisiin kaivauksiin Horvat Kurissa, Galileassa, Israelissa. Kaivaukset tehdään Kinneret Regional -projektissa ja Hakola on yksi kaivausten johtajista. 

Hakola on vihitty Suomen evankelis-luterilaisen kirkon papiksi.

## Palkinnot ja ehdokkuudet

## Teokset
### Kirjat
* 
* 
* 
* 
* 
* 
* 
* 
* 
* 
* 

### Muut
Hakola on kirjojen lisäksi kirjoittanut useita muita julkaisuja.

## Lähteet
Reef (yhtye)

**Reef** on Glastonburysta Englannista kotoisin oleva rockyhtye.

Gary Stringer ja Jack Bessant perustivat Reefin vuonna 1993 Kenwyn Housen ja Dominic Greensmithin kanssa, tuottivat demoversion ja allekirjoittivat sopimuksen Sonyn S2 Recordsin kanssa. Vuonna 1995 ilmestyi albumi *Replenish*, joka saavutti kultalevyn myyntirajan.

Yhtye jäi tauolle vuonna 2004, jolloin Stringer ja Bessant jatkoivat yhteistyötään ja muodostivat ”knucklehead metal” -yhtyeen Them Is Me ja akustisen duon StringerBessant. Tauko päättyi vuonna 2010, kun heidät houkuteltiin lyhyelle kiertueelle Live Nationille. Vuonna 2014 Jesse Wood korvasi kitaristi Kenwyn Housen, joka jatkoi muissa projekteissa. Vuonna 2018 earMUSIC julkaisi uudelta kokoonpanolta albumin *Revelation*.

Yhtye julkaisi vuosina 1995–2000 yhdeksän Top 40 -singleä, joista tunnetuimpana ”Place Your Hands” vuoden 1997 platinaa myyneeltä albumilta *Glow*. 

## Diskografia (valikoima)
### Studioalbumit
* *Replenish* (1995)
* *Glow* (1997)
* *Rides* (1999)
* *Getaway* (2000)
* *Revelation* (2018)
* *Shoot Me Your Ace* (2022)

### Singlet
* ”Good Feeling” (1995)
* ”Place Your Hands” (1996)
* ”Come Back Brighter” (1997)
* ”Consideration” (1997)
* ”Sweety” (1999)
* ”Set the Record Straight” (2000)
* ”Superhero” (2000) 
* ”All I Want” (2001)
* ”Give Me Your Love” (2003) 
* ”How I Got Over” (2016)
* ”Shoot Me Your Ace” (2021)
* ”Best of Me” (2022)

## Lähteet
Elävien runoilijoiden klubi

**Elävien runoilijoiden klubi** oli Nuoren Voiman Liiton ja WSOY:n perustama klubi, joka ajoi runouden asiaa. Ensimmäisen vuoden aikana klubiin liittyi 900 jäsentä.

Vuosien mittaan klubi järjesti tapahtumia ja osallistui tapahtumiin. Vuonna 1995 klubi järjesti raitiovaunuajelun, joka kiersi Helsinkiä samalla kun runoilijat esittivät runojaan. Vuonna 2002 klubi järjesti m/s Natalialla risteilyn, jonka teema oli hyppy tuntemattomaan Se oli mukana Kuhmon kamarimusiikkifestivaalilla, jonka kanssa yhteistyö alkoi 1990-luvulla.

WSOY julkaisi klubin nimissä *Motmot. Elävien runoilijoiden klubin vuosikirjaa*, myöhemmin nimellä *Motmot. Runouden vuosikirja*'. Sisällöstä vastasi Nuoren Voiman Liitto. Klubi järjesti klubi-iltoja, ja sen nimissä oli kirjakerho. Jäsenmaksu oli aluksi 200 markkaa, ja sitä vastaan klubilainen sai vuodessa neljä suomalaisen kustantajan uutuusrunokokoelmaa, joista yksi käännöslyriikkaa. Klubin avajaiset pidettiin 29. tammikuuta 1994 Helsingissä ravintola Laulumiehissä. 

Kullakin MOTMOT-vuosikirjalla on teema, jota käsitellään essein, runoin ja arvosteluin. Vuosikirja ilmestyi 1994–2007.

Vuosikirjojen lisäksi ilmestyi *Elävien runoilijoiden klubi jo vuodesta 1994 : oikopolku runouteen* (WSOY), joka on 30 sivuinen kuvitettu julkaisu.

Hannu Kankaanpää ei innostunut klubista, vaikka hänkin näki että se oli runouden uuden nousun taustalla. Hänen mukaansa:

Klubia pidettiin vastareaktiona sille, että Finlandia-palkinto rajattiin romaanikirjallisuuteen.

## Lähteet
Lovundin kirkko

**Lovundin kirkko** () on Lurøyn kunnassa Norjassa sijaitseva puinen pitkäkirkko vuodelta 1960.
## Lähteet

## Aiheesta muualla
Dalen kirkko (Luster)

**Dalen kirkko** () on Lusterin kunnassa Norjassa sijaitseva kivinen pitkäkirkko 1200-luvulta.
## Lähteet

## Aiheesta muualla
Anastásios Bakasétas

**Anastásios ”Tásos” Bakasétas** (, s. 28. kesäkuuta 1993 Kórinthos) on kreikkalainen jalkapalloilija. Hän on pelipaikaltaan hyökkäävä keskikenttäpelaaja ja 181 senttimetriä pitkä. Hän edustaa Kreikan Superliigassa pelaavaa Panathinaikosia.

Bakasétas on aiemmin edustanut Kreikan Superliigassa Asteras Tripolisia, lainasopimuksella Aris Thessalonikia, Panioniosia ja AEK Ateenaa. Hän voitti AEK:ssa liigamestaruuden vuonna 2018. Seuraavat vuodet hän pelasi Turkissa, kesästä 2019 tammikuuhun 2021 Alanyasporissa ja sitten tammikuuhun 2024 saakka Trabzonsporissa. Hän voitti jälkimmäisessä joukkueessa liigamestaruuden vuonna 2022. Bakasétas siirtyi tammikuussa 2024 Panathinaikosiin ja voitti samana keväänä Kreikan cupin.

Bakasétas pelasi Kreikan alle 19-, alle 20- ja alle 21-vuotiaiden maajoukkueissa. Hän pelasi Kreikan A-maajoukkueessa ensimmäisen kerran kesäkuussa 2016. Hän on pelannut lokakuun 2024 puoliväliin mennessä 71 A-maaottelua ja tehnyt niissä vuodesta 2020 alkaen 16 maalia, jotka kaikki ovat syntyneet eri otteluissa. Bakasétas on toiminut vuodesta 2020 alkaen maajoukkueen kapteenina.

## Lähteet
Fetin kirkko

**Fetin kirkko** voi tarkoittaa seuraavia:

* Fetin kirkko, kirkko Lillestrømin kunnassa Norjassa
* Fetin kirkko, kirkko Lusterin kunnassa Norjassa
Enviken

**Enviken** on taajama Falunin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1&nbsp;576 asukasta vuonna 2021.

Linghedin taajama sulautui osaksi Envikenin taajamaa vuonna 2020.

## Lähteet

## Aiheesta muualla
Sågmyra

**Sågmyra** on taajama Falunin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 631 asukasta vuonna 2021. Sågmyrassa oli villatehdas, joka lakkautettiin 1970-luvulla.

## Tunnettuja henkilöitä
* Calle Halfvarsson (s. 1989), maastohiihtäjä

## Lähteet

## Aiheesta muualla
Ágios Andréas (Kímolos)

**Ágios Andréas** (, myös *Aï-Ntriá*, Αϊ-Ντριά) on pieni Kreikan saari, joka kuuluu Kykladien saariryhmään ja sijaitsee Kímoloksen saaren länsirannikon edustalla. Saaren pinta-ala on noin 0,014 neliökilometriä ja se on asumaton. Hallinnollisesti Ágios Andréas kuuluu Kímoloksen kuntaan, Míloksen alueyksikköön ja Etelä-Egean saarten alueeseen.

## Lähteet
Ágios Nikólaos (Thíra)

**Ágios Nikólaos** () on pieni Kreikan saari, joka kuuluu Kykladien saariryhmään ja tarkemmin Santorínin saariin ja sijaitsee Thíran saaren luoteiskärjen Oían ja Órmos Ammoudioún kylien edustalla. Saaren pinta-ala on noin 0,003 neliökilometriä ja se on asumaton. Hallinnollisesti Ágios Nikólaos kuuluu Thíran kuntaan, Thíran alueyksikköön ja Etelä-Egean saarten alueeseen.

Saari on saanut nimensä siellä olevasta pienestä Pyhälle Nikolaokselle (*Ágios Nikólaos*) omistetusta kirkosta.

## Lähteet

## Aiheesta muualla
Reynard Motorsport

**Reynard Motorsport** oli brittiläinen kilpa-autovalmistaja, joka on valmistanut autoja useisiin eri kilpasarjoihin. Reynard rakensi menestyneitä autoja Formula Ford 1600, Formula Ford 2000, Formula Vauxhall Lotus, Formula 3, Formula 3000 ja CART-sarjoihin. Reynard oli myös mukana BAR-tallin ensimmäisen Formula 1 -auton suunnittelussa vuonna 1999.
Adrian Reynard

**Adrian Reynard** (s. 23. maaliskuuta 1951) on brittiläinen insinööri ja Reynard Motorsportin perustaja. Hän toimii myös Auto Research Centerin puheenjohtajana. Reynard omisti 15 prosenttia BAR Formula 1 -tallista.

## Lähteet
Sundborn

**Sundborn** on taajama Falunin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 947 asukasta vuonna 2021.

## Kuvia

Lilla Hyttnäs 2012 03.jpg|Lilla Hyttnäs, taitelijapariskunta Karin ja Carl Larssonin ateljeekoti.


## Lähteet

## Aiheesta muualla
Pétros Mántalos

**Pétros Mántalos** (, s. 31. elokuuta 1991 Komotiní) on kreikkalainen jalkapalloilija. Hän on pelipaikaltaan hyökkäävä keskikenttäpelaaja ja 177 senttimetriä pitkä. Hän edustaa Kreikan Superliigassa pelaavaa AEK Ateenaa, johon hän siirtyi vuonna 2014 Skoda Xanthista.

Mántalos on voittanut AEK:n joukkueessa Kreikan liigamestaruuden vuosina 2018 ja 2023 sekä Kreikan cupin vuosina 2016 ja 2023.

Mántalos pelasi Kreikan alle 19- ja alle 21-vuotiaiden maajoukkueissa. Hän pelasi Kreikan A-maajoukkueessa ensimmäisen kerran syyskuussa 2014 EM-karsintaottelussa Romaniaa vastaan. Hän on pelannut lokakuun 2024 puoliväliin mennessä 65 A-maaottelua ja tehnyt niissä seitsemän maalia: kesäkuussa 2016 ystävyysottelussa Australiaa, lokakuussa 2016 MM-karsintaottelussa Kyprosta, marraskuussa 2019 EM-karsintaottelussa Suomea, lokakuussa 2020 Kansojen liigan ottelussa Moldovaa, kesäkuussa 2022 Kansojen liigan ottelussa Kosovoa, syyskuussa 2022 Kansojen liigan ottelussa Pohjois-Irlantia ja lokakuussa 2024 Kansojen liigan ottelussa Irlantia vastaan.

## Lähteet
Alidonísi

**Alidonísi** () on pieni Kreikan saari, joka kuuluu Kykladien saariryhmään ja tarkemmin Gavrionísian saariin, ja sijaitsee Ándroksen saaren länsipuolella. Saaren pinta-ala on noin 0,002 neliökilometriä ja se on asumaton. Hallinnollisesti Alidonísi kuuluu Ándroksen kuntaan, Ándroksen alueyksikköön ja Etelä-Egean saarten alueeseen.

## Lähteet
Almyronísi

**Almyronísi** () eli **Argyronísi** (Αργυρονήσι) on pieni Kreikan saari, joka kuuluu Kykladien saariryhmään ja sijaitsee Íoksen saaren länsirannikon Almyróksen rannan edustalla. Saaren pinta-ala on noin 0,002 neliökilometriä ja se on asumaton. Hallinnollisesti Almyronísi kuuluu Íoksen kuntaan, Thíran alueyksikköön ja Etelä-Egean saarten alueeseen.

## Lähteet
Atalánti (saari)

**Atalánti** () eli **Tálanto** (Τάλαντο) eli **Talantonísi** (Ταλαντονήσι), antiikin **Atalante** (, myös ) on pieni Kreikan saari, joka kuuluu Argo-Saronisiin saariin ja sijaitsee Attikan rannikon ja Salamiin saaren välissä länteen Psyttáleian saaresta. Saaren pinta-ala on noin 0,014 neliökilometriä ja se on asumaton (2021). Hallinnollisesti Atalánti kuuluu Salamiin kuntaan, Saarten alueyksikköön ja Attikan alueeseen. Saari luetaan osaksi Selínian kaupunkiyhdyskuntaa. Antiikin aikana saaren mainitsee Strabon.

## Lähteet

## Aiheesta muualla
Joni Pellikka

**Joni "Ioni" Pellikka** (s. 26. syyskuuta 1985 Liminka) on suomalainen striimaaja, tubettaja ja showpainija. Hänet tunnetaan YouTubessa ja Twitchissä kanavastaan **Ionisaatio**. Pääkanavansa lisäksi Pellikka tekee sisältöä kanaville *Ionisaatio Gaming* ja *Ionisaatio Klipit*.

## Showpaini
Pellikka kiinnostui showpainista vuosituhannen vaihteessa, kun televisiossa pyöri amerikkalaisen WWE:n showpainiohjelmat Raw ja Smackdown. Pellikka muutti Helsinkiin 28-vuotiaana, kun huomasi Porvoossa järjestettävän showpainikoulutuksen ja kymmenen kuukautta myöhemmin hän oli valmis esiintymään FCF Wrestling -yhdistyksen showpainitapahtumissa. Hän otti käyttöön kehänimen **Ioni**. Vuoden 2019 joulukuussa Ioni saavutti FCF Wrestlingin Suomen mestaruuden. Ioni piti  hallussaan 9 kuukauden ajan, kunnes hävisi sen Juhana Karhulalle.

Viime vuodet Pellikka on ollut showpainista tauolla muun muassa perheenlisäyksen johdosta. Pellikka on kertonut, että harkitsee kehään paluuta ennen kuin täyttää 40-vuotta. Lisäksi Pellikka on vaikuttanut muun muassa Suomen Showpainiliitto ry:n hallituksessa viisi vuotta, joista kaksi viimeisintä vuotta puheenjohtajana.

## Youtube
Pellikka aloitti tubettamisen vuonna 2021 ja julkaisi aluksi showpaini-aiheisia videoita. Sittemmin hän on tullut tunnetuksi pelivideoistaan, erityisesti GeoGuessr-pelistä tehtyjä videoita on katseltu paljon. Pellikka pelaa striimeissään myös esimerkiksi erilaisia simulaattori- ja kauhupelejä ja julkaisee niistä leikattuja videoita pelikanavalleen ja leikkaamattomia kokonaisuuksia Ionisaatio Klipit -kanavalle. Pääkanavallaan Pellikka julkaisee paljon Tier list -tyyppisiä arvosteluja erilaisista asioista, mutta toisinaan myös muunlaista sisältöä.

Pellikka on julkaissut myös musiikkia. Hänen ensimmäinen kappaleensa *Tupoksen ABC* julkaistiin YouTubessa lokakuussa 2023 ja myöhemmin se tuli kuunneltavaksi myös Spotify-musiikkipalveluun. Kappaletta on kuunneltu lokakuuhun 2024 mennessä YouTubessa ja Spotifyssa yhteensä noin 25 tuhatta kertaa.Tammikuussa 2025 hänen kanavillaan on yhteensä noin 42 tuhatta tilaajaa.

## Lähteet
Pterocarya tonkinensis

***Pterocarya tonkinensis*** on siipipähkinöiden (*Pterocarya*) sukuun kuuluva kasvilaji. Se muistuttaa ulkonäöltään ja ekologialtaan hyvin paljon kiinansiipipähkinää (*Pterocarya stenoptera*). *Pterocarya tonkinensis* on sukunsa lajeista kaikkein trooppisimmilla alueilla esiintyvä laji, mutta samalla levinneisyydeltään pienimmällä alueella esiintyvä. Lajia tavataan myös kaikista siipipähkinöistä eteläisimpänä, 17°N -leveyspiirin tuntumassa Nakai-Nam Theunin biodiversiteetinsuojelualueella Laosissa.

*Pterocarya tonkinensis* on enintään noin 30 metriä korkeaksi kasvava kausivihanta puu. Sen lehdet ovat noin 20 cm pitkiä ja parilehdykkäisiä, yleensä päättölehdykällisiä, mutta joskus harvoin tasaparisia. Kussakin lehdessä on 6–14 lehdykkää ja lehdykät ovat alapinnoiltaan kaljuja, paitsi pääsuonten kohdilta karvaisia. Pähkylähedelmät kehittyvät 13–30 cm pitkiin tähkiin ja ovat munamaisia, halkaisijaltaan 6–7 mm ja suorasiipisiä.

*Pterocarya tonkinensis* kasvaa luontaisena Kiinassa Yunnanin eteläosissa, Vietnamin pohjois- ja keskiosissa sekä Laosissa. Suurin osa lajin tunnetuista populaatioista ei kuitenkaan kasva historiallisella Tonkinin alueella, josta laji on saanut nimensä.

*Pterocarya tonkinensis* kasvaa trooppisissa monsuunimetsissä pienten tai keskisuurten jokien varsilla yleensä melko alavilla alueilla. Lajia tavataan yleensä 100–700 metrin korkeudessa merenpinnan yläpuolella, mutta joskus jopa 1200 metrin korkeuteen asti. Laji on nopeakasvuinen ja kestää hyvin tulvia, joten se muodostaa jokivarsille usein yksilajisia puuryhmiä, mutta toisinaan se esiintyy yhdessä *[[Alfaropsis roxburghiana]]*, *[[Ficus hispida]]*, *[[Pandanus furcatus]]*, *[[Celtis timorensis]]* tai *[[Acronychia pedunculata]]* -lajien kanssa.

*Pterocarya tonkinensis* on siipipähkinöistä uhanalaisin pienen levinneisyysalueensa sekä siellä tapahtuvan ihmistoiminnan, kuten metsien raivauksen, myötä.

## Lähteet
*
Atalante (täsmennyssivu)

**Atalante** (, ) tai **Atalánti** () voi viitata seuraaviin:

* Atalante, hahmo kreikkalaisessa mytologiassa
* Atalánti, kaupunki Lokroín kunnassa Fthiotiin alueyksikössä Keski-Kreikan alueella
* Atalánti, antiikin Atalante, saari Argo-Saronisten saarten saariryhmässä
* Atalantonísi eli Atalánti, antiikin Atalante, saari Atalántinsaarilla Pohjoisessa Euboianlahdessa
* Atalántinsaaret, saariryhmä Pohjoisessa Euboianlahdessa
* Allante eli Atalante, antiikin aikainen kaupunki Makedoniassa
* 36 Atalante, päävyöhykkeen asteroidi

## Atalante-nimisiä laivoja
* Atalante (Q98), Ranskan laivaston 1915–1935 käytössä ollut Amphitrite-luokan sukellusvene
* Atalante (Q162), Ranskan laivaston 1934–1946 käytössä ollut Argonaute-luokan sukellusvene
* FS Atalante (1868), Ranskan laivaston Alma-luokan panssarikorvetti
* HMS Atalante (1797), Britannian kuninkaallisen laivaston prikisluuppi
* HMS Atalante (1808), Britannian kuninkaallisen laivaston Bermuda-luokan sluuppi
* HMS Atalante (1860), Britannian kuninkaallisen laivaston varastolaiva.

## Katso myös
* Atalanta
Will Buxton

**Will Buxton** on brittiläinen moottoriurheilutoimittaja ja juontaja.

Buxton toimi lehdistöpäällikkönä vuoden 2005 GP2-sarjan avajaisissa, ja hänet ylennettiin myöhemmin viestintäjohtajaksi. Vuonna 2008 Buxtonista tuli GPWeek-virtuaalilehden toimittaja, ja vuonna 2009 hän alkoi tarjota reaaliaikaisia ​​kommentteja GP2, Aasian GP2 ja Formula 1 -sarjoille.

## Yksityiselämä
Buxton kihlautui vuonna 2018 Racing Pointin markkinoinnissa työskennelleen Victoria Helyarin kanssa, ja he avioituivat 2022.

## Lähteet
Foúis

**Foúis** () on pieni Kreikan saari, joka kuuluu Kykladien saariryhmään ja sijaitsee Gyároksen saaren länsipään pohjoisrannikon edustalla. Saaren pinta-ala on noin 0,023 neliökilometriä ja se on asumaton. Hallinnollisesti Foúis kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen.

## Lähteet
Escháti

**Escháti** () eli **Mérmigkas** (Μέρμηγκας) on pieni Kreikan saaripari, joka kuuluu Kykladien saariryhmään ja tarkemmin Santorínin saariin ja sijaitsee lounaaseen Santorínin pääsaarista. Saarten pinta-ala on noin 0,001 neliökilometriä ja ne ovat asumattomia (2021). Hallinnollisesti Eschátin saaret kuuluvat Thíran kuntaan, Thíran alueyksikköön ja Etelä-Egean saarten alueeseen. Ne luetaan osaksi Firán kyläyhdyskuntaa.

Eschátin saaret, suomeksi ”Kaukaisin”, ovat nimensä mukaisesti kauimmaisimmat Santorínin saarista. Ne kuuluvat Santorínin pääsaarten lounaispuolella olevaan kolmen saaren ryppääseen ollen niistä pienimmät. Muut saaret ovat Christianí ja Askaniá. Escháti sijaitsee noin 0,9 meripeninkulmaa (1,7 kilometriä) kaakkoon Askaniásta, 1,7 meripeninkulmaa (3,2 kilometriä) kaakkoon Christianísta ja noin 10 meripeninkulmaa (19 kilometriä) lounaaseen Santorínin pääsaaresta Thírasta. Eschátin saaret ovat kokoonsa nähden korkeita ja jyrkkärinteisiä. Niiden välinen etäisyys on vain muutaman metrin.

## Lähteet

## Aiheesta muualla
Kalógeroi (Kímolos)

**Kalógeroi** () on pienten Kreikan saarten ryhmä, joka kuuluu Kykladien saariryhmään ja jonka saaret sijaitsevat Polýaigoksen saaren etelärannikon edustalla. Saarista suurin on **Kalógiros** (Καλόγηρος), jonka pinta-ala on noin 0,005 neliökilometriä. Saaret ovat asumattomia. Hallinnollisesti Kalógeroin saaret kuuluvat Kímoloksen kuntaan, Míloksen alueyksikköön ja Etelä-Egean saarten alueeseen.

## Lähteet
Avelonísia

**Avelonísia** () on kahden pienen Kreikan saaren ryhmä, joka kuuluu Kykladien saariryhmään ja tarkemmin Pieniin Kykladeihin, ja jonka saaret sijaitsevat Irakleián saaren länsipuolella etelään Náxoksesta. Saaret ovat asumattomia. Hallinnollisesti Avelonísian saaret kuuluvat Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.

## Saaret

Saariparin saaret ovat:

## Lähteet
Giorgio Piola

**Giorgio Piola** (s. 1. marraskuuta 1948) on italialainen Formula 1 -toimittaja, kuvittaja ja urheilukommentaattori.

## Ura
Piola alkoi raportoida ensimmäisen kerran vuonna 1969 italialaiseen *[[La Gazzetta dello Sport]]* -lehteen, jossa hänet nimitettiin lehden autoosaston päätoimittajaksi. Saman vuoden Monacon Grand Prix oli ensimmäinen Formula 1 -kilpailu, johon Piola osallistui, ja vuoteen 1972 mennessä hän oli alkanut raportoida useille muille julkaisuille, mukaan lukien italialainen *[[Autosprint]]*, brittiläinen *[[Autosport]]* ja ranskalainen *[[Sport auto (ranskalainen lehti)|Sport auto]]* -lehti. Siitä lähtien Piola on osallistunut yli 800 Grand Prix -tapahtumaan ja toimittanut jatkuvasti kuvia ja teknisiä piirustuksia Formula 1 -autoista.

## Lähteet
Kasséles

**Kasséles** (, myös *Kaséles*, Κασέλες, *Kasélles*, Κασέλλες) on kolmen pienen Kreikan saaren ryhmä, joka kuuluu Kykladien saariryhmään ja jonka saaret sijaitsevat Kímoloksen saaren eteläpuolella Ágios Geórgioksen saaren lounaiskärjen edustalla. Saaret ovat asumattomia. Hallinnollisesti Kassélesin saaret kuuluvat Kímoloksen kuntaan, Míloksen alueyksikköön ja Etelä-Egean saarten alueeseen.

## Saaret

Saariryhmän saaret ovat:

## Lähteet
Klimatónisa

**Klimatónisa** () on kahden pienen Kreikan saaren ryhmä, joka kuuluu Kykladien saariryhmään ja jonka saaret sijaitsevat Kímoloksen saaren itärannikon edustalla sen ja Polýaigoksen saaren välissä. Saarista suurempi on **Klíma** (Κλήμα tai Κλίμα), jonka pinta-ala on noin 0,006 neliökilometriä. Saaret ovat asumattomia. Hallinnollisesti Klimatónisan saaret kuuluvat Kímoloksen kuntaan, Míloksen alueyksikköön ja Etelä-Egean saarten alueeseen.

## Lähteet
Sven Hulterström

**Sven Hulterström** (s. 1938) on ruotsalainen sosiaalidemokraattinen poliitikko. Hän on toiminut kansanedustajana vuosina 1985–1990 ja 1994–2002 sekä ollut Ruotsin liikenne- ja viestintäministeri 1985–1989 ja sosiaaliministeri 1989–1990. Ennen valtakunnanpolitiikkaan lähtemistään Hulterström oli pitkään mukana kotikaupunkinsa Göteborgin kunnallispolitiikassa.
## Lähteet

## Aiheesta muualla
* Ruotsin valtiopäivät
Johan Liljencrants

**Johan Liljencrants** (ennen aatelointia **Westerman**; 20. elokuuta 1730 Gävle – 22. tammikuuta 1815 Tukholma) oli ruotsalainen kreivi ja virkamies. Hän nousi Kustaa III:n vallankaappauksen jälkeen valtion raha-asioita hoitavaksi valtiosihteeriksi ja oli päättämässä muun muassa viinanpolton monopolisoinnista, viljakaupan vapauttamisesta ja uskontolainsäädännön höllentämisestä. Liljencrants syrjäytettiin tehtävästään vuonna 1786, minkä jälkeen hänet nimitettiin valtaneuvokseksi, ennen kuin kuningas kolme vuotta myöhemmin lakkautti koko neuvoston ja Liljencrants siirtyi johtamaan kauppakollegiota.  
## Lähteet

## Aiheesta muualla
Koiramies (elokuva)

**Koiramies** () on ensi-iltansa vuonna 2025 saanut tietokoneanimaatioelokuva, jonka on ohjannut Peter Hastings. Elokuvan ääninäyttelijöihin kuuluvat Pete Davidson, Lil Rel Howery, Isla Fisher ja Ricky Gervais.

## Ääninäyttelijät

## Lähteet
Hurja jengi 2

**Hurja jengi 2** () on vuonna ilmestyvä 2025 tietokoneanimaatioelokuva. Se on jatko-osa vuonna 2022 valmistuneelle animaatiolle Hurja jengi. Elokuvan pääosissa ovat Sam Rockwell, Marc Maron, Craig Robinson, Anthony Ramos, Awkwafina, Danielle Brooks, Natasha Lyonne, Maria Bakalova, Richard Ayoade, Zazie Beetz, Lilly Singh ja Alex Borstein.

## Ääninäyttelijät

Muissa rooleissa: Janne Virtanen, Jenni Sivonen, Joonathan Kettunen, Juhani Rajalin, Markus Niemi, Osku Ärilä, Petri Hanttu, Saara Lehtonen, Yasir Al-Ani, Tuukka Leppänen, Pinja Hanski, Markus Degerman, Julius Nuora, Mikko Renfors, Liisa Ahonen

Suomenkielisen version on ohjannut Markus Degerman ja kääntänyt Aksu Palmén

## Lähteet

## Aiheesta muualla
*
Idänmustikka

**Idänmustikka** (*Vaccinium smallii*) on kanervakasvien (Ericaceae) heimoon kuuluva kasvilaji. Se muistuttaa suuresti punamustikkaa (*Vaccinium hirtum*) ja toisinaan sitä on pidetty punamustikan suurempikokoisena ekologisena muotona.

Idänmustikka on kausivihanta pensas, joka kasvaa yleensä 0,5–1,5 metriä korkeaksi, mutta joskus jopa kolme metriä korkeaksi. Sen tuottamat hedelmät (pohjusmarjat) ovat halkaisijaltaan 0,5–1,4 cm ja niiden väri vaihtelee punertavanmustasta täysin mustaan.

Idänmustikka kasvaa vuorten rinteillä, tiheiköissä, havumetsissä ja rantametsien reunoilla 900–2200 metrin korkeudella merenpinnasta. Laji kasvaa usein puiden kannoilla tai maassa makaavien lahopuiden päällä. Idänmustikkaa tavataan luonnossa Venäjän Kaukoidässä, Korean niemimaalla sekä Japanin keski- ja pohjoisosissa.

Idänmustikan marjat ovat syötäviä suoraan sellaisenaan sekä kypsennettyinä, ja niitä kerätään lajin esiintymisalueella luonnosta sekä kaupataan paikallisilla toreilla.

## Lähteet
* Useful Temperate Plants: ''Vaccinium smallii'' 

## Aiheesta muualla
* Laji.fi: Idänmustikka (''Vaccinium smallii'')
Kōhei Saitō

**Kōhei Saitō** (s. 31. tammikuuta 1987) on japanilainen filosofi.

Hän työskentelee Tokion yliopistossa filosofian apulaisprofessorina.

Saitō puolustaa Karl Marxin merkitystä ilmastokriisin aikana ja on kirjoittanut kaksi teosta Marxin ekososialismista. Saito kyseenalaistaa kapitalistisen talousjärjestelmän, jonka tilalle hän on luonnostellut ”ekologista degrowth-kommunismia”.

Saitōn talouslaskusta ja Marxin ympäristöajattelusta kertova kirja *Jinshinsei no ”Shihonron”* oli Japanissa myyntimenestys vuonna 2020. Kirjan englanninkielinen käännös *Slow Down: The Degrowth Manifesto* julkaistiin 2024.

## Teoksia

* *Karl Marx's Ecosocialism: Capitalism, Nature, and the Unfinished Critique of Political Economy*. New York: Monthly Review Press, 2017.  
* *Marx in the Anthropocene: Towards the Idea of Degrowth Communism*. Cambridge: Cambridge University Press, 2022.  
* *Jinshinsei no ”Shihonron”* (). Tokio: Shueisha, 2020.  
* *Slow Down.* Useita versioita: *Slow Down: How Degrowth Communism Can Save the Earth* (Lontoo: Weidenfeld & Nicolson, 2024. ); *Slow Down: The Degrowth Manifesto* (New York: Astra House, 2024. ) 

## Lähteet

## Aiheesta muualla

* Kohei Saito luennoi degrowth-kommunismista Helsingin yliopiston Tiedekulmassa lokakuussa 2024
Alaskankoivu

**Alaskankoivu** (*Betula neoalaskana*) on koivujen (*Betula*) sukuun kuuluva kasvilaji. Se on luokiteltu myös muun muassa rauduskoivun (*Betula pendula*) alalajiksi tai muunnokseksi. Ulkonäöltään alaskankoivu muistuttaa paljolti muun muassa paperikoivua (*Betula papyrifera*).

Alaskankoivu on tavallisesti enintään 15 metriä korkeaksi kasvava puulaji. Se voi olla yksi- tai monirunkoinen, ja rungon kuori on nuorilla puilla tummanruskeaa, mutta muuttuu ajan myötä valkeanpunertavaksi. Rungon kuori eli tuohi on paperimaista ja hilseilee paksuina levyinä. Lehdet ovat kiiltäväntummanvihreitä, pehmeitä, teräväkärkisiä ja toissahalaitaisia. Hedelmät ovat lenninsiivellisiä pähkylöitä ja kehittyvät norkkoihin. Laji on yksikotinen; hede- ja eminorkot kehittyvät samaan puuhun. Eminorkot ovat hedenorkkoja lyhyempiä ja tiiviimpiä.

Alaskankoivu kasvaa soilla ja muilla kosteilla kasvupaikoilla. Märillä alueilla laji kasvaa usein yhdessä mustakuusen (*Picea mariana*) kanssa ja hieman kuivemmilla alueilla valkokuusen (*Picea glauca*) kanssa. Alaskankoivua tavataan luontaisena Alaskassa sekä Kanadassa Yukonissa, Luoteisterritorioissa, Brittiläisessä Kolumbiassa, Albertassa, Saskatchewanissa, Manitobassa ja Ontariossa.

## Lähteet
* Yukon University: ''Betula neoalaskana'' – Alaska paper birch, Alaska white birch, Alaska birch (pdf) 

## Aiheesta muualla
* Finto, Kassu – Kasvien suomenkieliset nimet: Alaskankoivu (''Betula neoalaskana'')
* UniProt: Taxonomy - ''Betula neoalaskana'' 
* Trees and Shrubs Online: ''Betula neoalaskana''
Hjalmar Björkman

**Hjalmar Alfred Björkman** (6. huhtikuuta 1882 Kokkola – 17. helmikuuta 1933) oli suomalainen insinööri ja sukututkija.

## Henkilöhistoria
Björkmanin vanhemmat olivat kauppias Anders Alfred Björkman ja Matilda Olivia Sneekendahl ja puoliso vuodesta 1913 sairaanhoitaja Susanna Avonius. Björkman tuli ylioppilaaksi 1901 ja valmistui koneinsinööriksi Zürichissä 1906. Hän oli Kone ja Silta -yhtiön konstruktööri 1906–1910 ja Forssan tehtaan konepajainsinööri 1910–1915 ja Ph. U. Strengberg Oy:n tehdasinsinööri 1916–1933. Hän oli myös Pietarsaaren kaupunginvaltuuston jäsen 1919–1921 ja 1923–1933. Björkman julkaisi useita sukuhistoriallisia teoksia.

## Julkaisuja
* *Gamlakarleby och dess borgerskap I-II*, Kokkola: 1914, 1916
* *Bidrag till Jakobstads historia I-III*, Pietarsaari: 1918, 1921, 1924
* *Bidrag till Nykarleby stads personhistoria*, Helsinki: Suomen sukututkimusseura, 1926
* *Bouppteckningar i Jakobstad*, Helsinki: Finska Litteratursällskapet, 1930
* *Äldre köpmanssläkter i Kristinestad*, Helsinki: Suomen sukututkimusseura, 1930 (Karl Hedmanin kanssa)
* *Bouppteckningar i Gamlakarleby stad 1697–1800*, Helsinki: Suomen sukututkimusseura, 1935 (ilmestyi postuumisti Birger Åkermanin toimittamana)

## Lähteet
Naftoliftaleiini

**Naftoliftaleiini** (C28H18O4) on ftaleiinirakenteinen aromaattinen orgaaninen yhdiste. Yhdistettä voidaan käyttää esimerkiksi analyyttisessä kemiassa reagenssina.

## Ominaisuudet, valmistus ja käyttö
Huoneenlämpötilassa naftoliftaleiini on puhtaana valkoista kiteistä ainetta, mutta on usein väriltään punaruskeaa tai harmahtavaa. Yhdiste ei käytännöllisesti katsoen liukene veteen, mutta liukenee paremmin etanoliin. Aineen liuokset ovat pH-indikaattoreita ja muuttuvat väriltään vaaleanpunertavista vihertävän sinisiksi pH-alueella 7,3–8,7.

Naftoliftaleiinia valmistetaan 1-naftolin ja ftaalianhydridin reaktiolla.

Naftoliftaleiinia käytetään pH-indikaattorina erityisesti titrattaessa heikkoja happoja. Se on ainesosa myös eräissä musteissa ja sitä voidaan käyttää hiilidioksidisensoreissa.

## Lähteet

## Aiheesta muualla
Jaap van Lagen

**Jaap van Lagen** (s. 22. joulukuuta 1976 Ede) on alankomaalainen moottoriurheilija. Hän on kilpaillut urallaan Formula Renault 3.5 -sarjassa ja voittanut Eurocup Mégane Trophy -sarjan mestaruuden. Hän on kilpaillut myös World Touring Car Championship -sarjassa.

## Ura

Van Lagen aloitti kilpauransa vuonna 1999. Vuosina 2000-2002 van Lagen ajoi Formula Ford Benelux -sarjassa voittaen kahdesti mestaruuden. Vuonna 2003 van Lagen voitti Saksan Formula Volkswagen -sarjan mestaruuden. Vuonna 2004 van Lagen kilpaili Formula Renault V6 Eurocup -sarjassa sijoittuen seitsemänneksi. Vuonna 2005 van Lagen ajoi Formula Renault 3.5 -sarjassa sijoittuen sarjapisteissä yhdeksänneksi. Vuonna 2006 van Lagen siirtyi Eurocup Mégane Trophy -sarjaan voittaen sarjan mestaruuden.

Vuosina 2008-2009 van Lagen ajoi World Touring Car Championship -sarjassa Ladalla. Hän ei saavuttanut pisteitä. Vuonna 2015 van Lagen palasi sarjaan ajaen jälleen Ladalla ja saavutti 16 pistettä.

Vuodesta 2007 lähtien van Lagen on kilpaillut Porsche Supercup -sarjassa. Paras sijoitus hänellä on sarjan neljäs sija vuonna 2010.

## Aiheesta muualla
* Jaap van Lagen Driver Databasessa
Nolan Allan

**Nolan Allan** (s. 28. huhtikuuta 2003 Saskatoon, Saskatchewan, Kanada) on kanadalainen jääkiekkoilija, joka edustaa NHL-joukkue San Jose Sharksia. Hän pelaa pääasiassa AHL-joukkue San Jose Barracudassa. Allanin pelipaikka on puolustaja ja hän laukoo vasemmalta.

Ennen NHL-uraansa Allan pelasi WHL-juniorisarjassa Prince Albert Raidersin ja Seattle Thunderbirdsin joukkueissa. Chicago Blackhawks varasi hänet ensimmäisellä kierroksella 32. varausvuorolla . 

Allan on pelannut 43 NHL:n runkosarjan ottelua tehden niissä yhden maalin ja seitsemän syöttöä eli yhteensä kahdeksan tehopistettä. Tilastot päivitetty 9. tammikuuta 2026.

Tammikuussa 2026 Blackhawks kauppasi Allanin, Laurent Brossoitin ja seitsemännen kierroksen varausvuoron vuoden 2028 varaustilaisuudessa San Jose Sharksiin vaihdossa Ryan Ellisiin, Jake Furlongiin ja neljännen kierroksen varausvuoroon vuoden 2028 varaustilaisuudessa.

## Lähteet
Christy-palkinto

**Christy-palkinto** () on vuodesta 1999 kristilliselle kaunokirjallisuudelle jaettu palkinto. Christy-palkinto annetaan kristillisen kaunokirjallisuuden edistämiseksi ja palkinnolla tunnustetaan uskosta kertovien romaanien ja vaikutusta nykykulttuurissa. Christy-palkinto jaetaan yhdeksässä eri kategoriassa. Kategorioita ovat muun muassa yleinen/nykyaikainen, historiallinen, romanttinen, jännitys/mysteeri, visionääri sekä esikoisromaani. Christy-palkinto on nimetty Catherine Marshallin vuonna 1967 ilmestyneen romaanin *[[Christy (romaani)|Christy]]* mukaan. Christy-palkinnon jakaa Evangelical Christian Publishers Association.

## Lähteet
Alttarikutsu

**Alttarikutsu** on kristillisissä kirkoissa harjoitettu käytäntö, joka viitataan evankelistan tai pastorin esittämään vetoomukseen jumalanpalveukseen osallistuville, jotta he toisivat esiin päätöksensä antaa elämänsä Jeesukselle. Alttarikutsu voidaan esittää myös muodossa, jossa saarnaaja rohkaisee ihmisiä tulemaan rukoiltavaksi. 

Joidenkin historioitsijoiden mukaan ”alttarikutsun” yhteiskäsitteen juuret ovat Yhdysvaltain toisen suuren herätyksen aikaisissa leirikokouksissa, joita pidettiin 1800-luvun alussa. Vaikka tämä saattaa olla juuri tämän käsitteen alkuperä, on vastaavaa käytäntöä kutsuttu myös monilla muillakin käsitteillä kuten ahdistuneen istuin, kutsu, verkon vetäminen, sitoumuksen tekeminen, surijan penkki tai julkinen lupaus. Käytännöstä on tehty useita historiallisia viittauksia, raamatullisia selityksiä ja käytännön ehdotuksia siitä, kuinka alttarikutsu tulisi esittää.

## Lähteet
Kristillinen televisio

**Kristillinen televisio** tarkoittaa yleisradiotoimintaa ja kaapelitelevisiokanavia, jotka lähettävät pääosin kristillisiä ohjelmia. Kristillisiä televisiokanavia ovat esimerkiksi Trinity Broadcasting Network ja muut vastaavat kristinuskoon perustuvat kanavat. Kristilliset televisio-ohjelmat voidaan luokitella niiden sisällön perusteella laajasti saarnaan ja opetukseen, henkilökuviin tai viihteeseen.

## Historia
Televisiota on käytetty kristillisenä viestintävälineenä 1940-luvun loppupuolelta lähtien. Ensimmäinen jumalanpalvelus lähetettiin pääsiäissunntaina 1940 New Yorkissa ja ensimmäinen säännöllisesti lähetettävä televisio-ohjelma aloitti lähetyksensä vuonna 1949. Suomessa Yleisradion ensimmäinen tv-jumalanpalvelus lähetettiin Diakonissalaitoksen kirkosta adventtina 28. marraskuuta 1959.

Televisio yleistyi kristillisen sisällön kannalta keskeisemmäksi kanavaksi 1980-luvulla, kun lähetyspolitiikka muuttui  Yhdysvalloissa suotuisammaksi. Pat Robertsonin tunnetuksi tekemästä *[[700 Club]]*-ohjelmasta on tullut protestanttisen näkökulman uutisten ja kommenttien ensisijainen kanava. Tunnetuksi on tullut myös Jack Van Impen *Today in Bible Prophecy*-ohjelma, joka käsittelee apokalyptisia näkökulmia.

## Lähteet
Luxemburgin tieverkko

Tämä on artikkeli Luxemburgin tieverkosta.

## Moottoritiet
Luxemburgissa on kuusi moottoritietä. Verkon yhteispituus on 165 kilometriä. 

### Luettelo moottoriteistä

## Lähteet
Supercharged

**Supercharged** on punk rock -yhtye The Offspringin 11. studioalbumi, joka julkaistiin 11. lokakuuta 2024. Albumin tuotti Bob Rock, joka oli työskennellyt yhtyeen kanssa myös sen kolmella edellisellä studioalbumilla. Albumi on Offspringin ensimmäinen, jolla on mukana basisti Todd Morse, kosketinsoittaja Jonah Nimoy sekä rumpali Brandon Pertzborn. Albumilta on julkaistu singlenä kappaleet ”Make It All Right”, ”Light It Up”, ”Come to Brazil” ja ”Ok, But This Is the Last Time”.

## Kappaleet

## Kokoonpano
### The Offspring
* Dexter Holland&nbsp;– laulu, rytmikitara, bassokitara, kosketinsoittimet (1, 10)
* Noodles&nbsp;– soolokitara
* Todd Morse&nbsp;– bassokitara
* Jonah Nimoy&nbsp;– kosketinsoittimet
* Brandon Pertzborn&nbsp;– rummut (2, 3, 6, 10)

### Lisähenkilöt
*Josh Freese&nbsp;– rummut (kaikki paitsi 2, 3, 6, 10)
*Bob Rock&nbsp;– kitara, taustalaulu
*Adam Greenholtz&nbsp;– kosketinsoittimet (1, 3–5, 9, 10), taustalaulu
*Jamie Muhobera&nbsp;– kosketinsoittimet (1)
*Dave Pierce&nbsp;– kosketinsoittimet, jouset (5, 9)
*Rebecca Shoiche&nbsp;– taustalaulu kappaleessa ”Make It All Right”
*Adam Garrett&nbsp;– taustalaulu

## Arvostelut
* Soundi: 

## Lähteet
Kristillinen radio

**Kristillinen radio** on radioformaatti, joka keskittyy kristillisen sanoman sisältävien ohjelmien lähettämiseen. Monet kristillisen radiotoiminnan harjoittavat soittavat kristillistä populäärimusiikkia ja lähettävät keskustelu- ja uutisohjelmia. Kristillinen radiotoiminta osoittautui yhdeksi 1900-luvun suosituimmaksi kristilliseksi viestintävälineeksi.

Kristillisellä radiotoiminnalla ja sen innovaatioilla on ollut vaikutusta paitsi kirkkokuntien vallitseviin suhteisiin, myös laajemmin radioteollisuuden kehitykseen. Kristillinen radiotoiminta kytkeytyy läheisesti myös radio kulttuurisen vaikutuksen ja suosion nousuun.

## Historia
Ensimmäiset kristilliset radiokanavat aloittivat toimintansa 1920-luvulla ja radiosta tuli yksi vuosisadan laajiten levinnyt ja helpoimmin saatavilla oleva kristillisen joukkoviestinnän väline. Useat kristilliset kirkkokunnat kuten evankeliset, katoliset, protestantit ja helluntailaiset olivat kaikki läsnä radiotoiminnassa. Suomessa Yleisradio lähetti ensimmäisen radiojumalanpalveluksen Tampereen tuomiokirkosta 12. syyskuuta 1926.

Alkujaan vain muutamia taajuuksia annettiin kristillisten järjestöjen käyttöön. Moody Bible Institute hankki vuonna 1925 toimiluvan WBMI-radioasemalleen, jonka *Christian Perspective of the News*-uutisohjelma on ollut arvostettu uutislähde protestanttien keskuudessa. 1980-luvulta lähtien suosituimman kanavan aseman on ottanut Pat Robertsonin CBN Radio Network ja suosituin ohjelma on ollut Focus on the Familyn tuottama James Dobsonin radio-ohjelma.

Kun lähetyssääntelyä vapautettiin Yhdysvalloissa vuonna 1988, on kristillisten radioasemien määrä yli nelinkertaistunut. Vuonna 2004 Yhdysvalloissa toimi 1&nbsp;965 kristillistä radiokanavaa, joiden sisältö koostui kristillisen musiikin ohella muun muassa uutisista ja kommenteista.

## Lähteet
Karl Reindler

**Karl Reindler** (s. 18. huhtikuuta 1985) on australialainen autourheilija. Reindler on kilpaillut A1 Grand Prix ja Supercars Championship -sarjoissa. Hän voitti Australian Formula 3 -sarjan mestaruuden vuonna 2004.

Reindler toimii lääkäriauton kuljettajana Formula 1 -sarjassa. Hän ajoi lääkäriautoa ensimmäisen kerran Australian GP:ssä 2022.

## A1 Grand Prix -tulokset

## Lähteet

## Aiheesta muualla
* Karl Reindler Driver Databaessa
Odysseas Vlachodimos

**Odysseas Vlachodimos** (; s. 26. huhtikuuta 1994 Stuttgart, Saksa) on saksalais-kreikkalainen jalkapalloilija. Hän on pelipaikaltaan maalivahti. Hän edustaa Espanjan Primera Divisiónissa pelaavaa Sevillaa lainalla Englannin Valioliigan Newcastle Unitedista.

Vlachodimos pelasi Saksassa VfB Stuttgartin junioreissa vuodesta 2002. Hän pääsi pelaamaan edustusjoukkueessa kolme bundesliigaottelua syksyllä 2015. Hän pelasi tammikuusta 2016 kesään 2018 Kreikan Superliigassa 52 ottelua Panathinaikosissa ja kesästä 2018 syyskuuhun 2023 Portugalin Primeira Ligassa 152 ottelua Benfican joukkueessa. Hän voitti Portugalin liigamestaruuden Benfican ykkösmaalivahtina vuosina 2019 ja 2023. Hän pelasi Benficassa 32 Mestarien liigan ja 12 Eurooppa-liigan ottelua. Kaudella 2023–2024 hän pelasi viisi ottelua Englannin Valioliigassa Nottingham Forestin joukkueessa. Hän siirtyi kesällä 2024 Newcastle Unitediin. Avauskaudellaan hän pelasi yhden Englannin liigacupin ottelun. Elokuussa 2025 Vlachodimos siirtyi yksivuotisella lainasopimuksella espanjalaisseura Sevillaan.

Vlachodimos pelasi Saksan nuorisomaajoukkueissa alle 15-vuotiaista alle 21-vuotiaisiin. Hän saavutti alle 17-vuotiaiden ikäluokassa EM-hopeaa ja MM-pronssia vuonna 2011. Hän oli varamaalivahtina Saksan voittaessa alle 21-vuotiaiden Euroopan-mestaruuden 2017.

Vlachodimos pelasi Kreikan A-maajoukkueessa ensimmäisen kerran marraskuussa 2018 Kansojen liigan ottelussa Suomea vastaan. Hän on pelannut juhannukseen 2025 mennessä 48 A-maaottelua, joista kahdeksan on kuulunut MM-karsintoihin, 15 EM-karsintoihin ja 17 Kansojen liigaan..

## Lähteet
Manolonísi

**Manolonísi** () eli **Manólis** (Μανώλης) on pieni Kreikan saari, joka kuuluu Kykladien saariryhmään ja sijaitsee Polýaigoksen saaren länsirannikon edustalla. Saaren pinta-ala on noin 0,029 neliökilometriä ja se on asumaton. Hallinnollisesti Manolonísi kuuluu Kímoloksen kuntaan, Míloksen alueyksikköön ja Etelä-Egean saarten alueeseen.

## Lähteet
Bruno Correia

**Bruno Correia** (s. 16. marraskuuta 1977) on portugalilainen autourheilija. Hän on kilpaillut Espanjan Formula Renault ja Formula Ford 1600 -sarjoissa.

Correia toimii tällä hetkellä Formula E -sarjassa turva-auton -kuljettajana yhdessä lääkintävastaava Bruno Franceschini kanssa. Hän toimii myös lääkäriauton -kuljettajana Formula 1 -sarjassa ja hän ajoi sitä ensimmäisen kerran Turkin GP:ssä 2021.

## Lähteet

## Aiheesta muualla
* Bruno Correia Driver Databaessa
Megálo Viókastro

**Megálo Viókastro** (, myös *Viókastro megálo*, Βιόκαστρο μεγάλο) on pieni Kreikan saari, joka kuuluu Kykladien saariryhmään ja sijaitsee Amorgóksen saaren etelärannikon edustalla. Saaren pinta-ala on noin 0,027 neliökilometriä ja se on asumaton (2021). Hallinnollisesti Megálo Viókastro kuuluu Amorgóksen kuntaan, Náxoksen alueyksikköön ja Etelä-Egean saarten alueeseen. Hieman pohjoiskoilliseen samalla rannikolla sijaitsee Mikró Viókastron saari.

## Lähteet
Megálos Refmatiáris

**Megálos Refmatiáris** (, myös *Megálos Rematiáris*, Μεγάλος Ρεματιάρης, *Megáli Remmatiá*, Μεγάλη Ρεμματιά) eli **Káto Rematiáris** (Κάτω Ρεματιάρης), antiikin **Hekate** (), on pieni Kreikan saari, joka kuuluu Kykladien saariryhmään ja sijaitsee Deloksen ja Ríneian saarten välissä. Saaren pinta-ala on noin 0,099 neliökilometriä ja se on asumaton. Hallinnollisesti Megálos Refmatiáris kuuluu Mýkonoksen kuntaan, Mýkonoksen alueyksikköön ja Etelä-Egean saarten alueeseen.

Antiikin aikana saarella oli sille nimen antanut Hekatelle omistettu kulttipaikka, joka oli deloslaisten naisten käytössä. Megálos Refmatiárisin pohjoispuolella sijaitsee pienempi Mikrós Refmatiáris.

## Lähteet
Hekate (täsmennyssivu)

**Hekate** () tai **Hecate** (lat.) voi viitata seuraaviin:

* Hekate, jumalatar kreikkalaisessa mytologiassa
* 100 Hekate, pikkuplaneetta
* Megálos Refmatiáris, antiikin Hekate, saari Kykladien saariryhmässä lähellä Delosta
* HMS ''Hecate'', Britannian Kuninkaallisen laivaston Cyclops-luokan monitori
* PGM Hécate II, Ranskan maavoimien raskas tarkkuuskivääri.
Mikrí Pláka

**Mikrí Pláka** () eli **Kathetí** (Καθετή) on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin ja Koufonísian saariin, ja sijaitsee Kéroksen saaren eteläpuolella. Saaren pinta-ala on noin 0,018 neliökilometriä ja se on asumaton. Hallinnollisesti Mikrí Pláka kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Mikrí Pláka ja sen länsipuolinen, suurempi Megáli Pláka tunnetaan yhteisnimellä *Plákes* (Πλάκες).

## Lähteet
Austadin kirkko

**Austadin kirkko** voi tarkoittaa seuraavia:

* Austadin kirkko, kirkko Byglandin kunnassa Norjassa
* Austadin kirkko, kirkko Lyngdalin kunnassa Norjassa
Kvåsin kirkko

**Kvåsin kirkko** () on Lyngdalin kunnassa Norjassa sijaitseva puinen pitkäkirkko vuodelta 1836.
## Lähteet

## Aiheesta muualla
Ron Walker

**Ron Walker** (15. syyskuuta 1939 – 30. tammikuuta 2018) oli australialainen liikemies, joka tunnettiin parhaiten työstään urheilutapahtumien järjestäjänä. Hän toimi Melbournen ylipormestarina vuosina 1974–1976.

Walker toimi vuoden 2006 kansainyhteisön kisojen puheenjohtajana. Hän toimi Formula 1 Australian Grand Prix -tapahtuman järjestäjänä ja Albert Parkin radan pääsuora on nimetty Walker Straightiksi kunnianosoituksena.

## Lähteet
Konstantínos Mavropános

**Konstantínos Mavropános** (; s. 11. joulukuuta 1997 Ateena) on kreikkalainen jalkapalloilija. Hän on pelipaikaltaan keskuspuolustaja ja 194 senttimetriä pitkä. Hän edustaa Englannin Valioliigassa pelaavaa West Ham Unitedia.

Mavropános aloitti pääsarjauransa Kreikan Superliigassa PAS Gianninan joukkueessa ja siirtyi tammikuussa 2018 englantilaisseura Arsenaliin. Hän pelasi Arsenalin edustusjoukkueessa seitsemän Valioliigan ottelua ja yhden Eurooppa-liigan ottelun. Hän oli lainalla Saksassa Nürnbergin joukkueessa vuoden 2020 alkupuoliskon ja Stuttgartin joukkueessa kaudet 2020–2022, ja kesällä 2022 hän siirtyi Stuttgartin omistukseen. Hän pelasi 2. Bundesliigassa 11 ottelua ja pääsarja Bundesliigassa 80 ottelua, joissa hän teki kuusi maalia. Mavropános siirtyi kesällä 2023 West Ham Unitediin. Hän pelasi kaudella 2023–2024 Valioliigassa 19 ottelua ja teki niissä yhden maalin, joulukuussa vieraskentällä Arsenalia vastaan. Hän pelasi Eurooppa-liigassa yhdeksän ottelua West Hamin yltäessä puolivälieriin. Kaudella 2024–2025 hän pelasi 33 valioliigaottelua, joista avauskokoonpanossa 21 peliä.

Mavropános pelasi neljä ottelua Kreikan alle 21-vuotiaiden maajoukkueessa. Hän pelasi Kreikan A-maajoukkueessa ensimmäisen kerran maaliskuussa 2021 ystävyysottelussa Hondurasia vastaan. Hän on pelannut elokuun 2025 puoliväliin mennessä 36 A-maaottelua, jotka kaikki avauskokoonpanossa. Otteluista neljä on kuulunut MM-karsintaan, yhdeksän EM-karsintaan ja kaksitoista Kansojen liigaan. Hän on tehnyt A-maaotteluissaan kaksi maalia, molemmat syyskuussa 2023 EM-karsintaottelussa Gibraltaria vastaan.

## Lähteet